|  |  |
| --- | --- |
| ethnosimo | logo_psf |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΥΓΕΙΑΣ &  ΚΟΙΝΩΝΙΚΗΣ ΑΛΛΗΛΕΓΓΥΗΣ  **ΠΑΝΕΛΛΗΝΙΟΣ ΣΥΛΛΟΓΟΣ**  **ΦΥΣΙΚΟΘΕΡΑΠΕΥΤΩΝ**  **ΠΕΡΙΦΕΡΕΙΑΚΟ ΤΜΗΜΑ ΑΤΤΙΚΗΣ** | **Ημερομηνία: 27/3/2013** |
|  |  |

**ΘΕΜΑ: «Απολογισμός οικονομικών στοιχείων 2012 του ΠΤ Αττικής».**

Μετά την εκλογική διαδικασία της 20ης Μαΐου 2012 ακολούθησε η σύσταση της ΔΕ του ΠΤ Αττικής, όπου στη θέση προέδρου τοποθετήθηκε ο Ιωάννης Μαρμαράς και στη θέση του ταμία η Άρτεμις Δρόσου.

Την εποχή εκείνη δεν υπήρχε λογαριασμός τραπέζης για το ΠΤ Αττικής και όλες οι συνδρομές για το έτος 2012 ή και νέες εγγραφές συναδέλφων κατατίθεντο στον τραπεζικό λογαριασμό του ΠΣΦ ΝΠΔΔ, και μένει να αποδοθούν κάποια στιγμή στο ΠΤ Αττικής.

Στις 12/12/2012 ανοίχτηκε από τον κ. Μαρμαρά και την κα Δρόσου λογαριασμός τραπέζης για το ΠΤ Αττικής στην Εθνική Τράπεζα με αριθμό IBAN GR66 0110 1180 0000 1184 8010 242.

Από τις 10/12/2012 έως τις 31/12/2012 κλήθηκε η ταμίας να υπογράψει κάποια γραμμάτια είσπραξης εγγραφών και συνδρομών ( γραμμάτια με αρ.1-256), τα οποία είναι καταγεγραμμένα στο βιβλίο εσόδων – εξόδων του ΠΤ Αττικής. Τα γραμμάτια είσπραξης αφορούν ποσά :

1) 14940 € για συνδρομές του 2012

2) 2880 € για νέες εγγραφές μέσα στο 2012.

Σύνολο 17820 €.

Τα παραπάνω γραμμάτια είσπραξης αφορούν χρήματα που έχουν καταβληθεί στον λογαριασμό του ΠΣΦ, δηλαδή τα χρηματικά ποσά αυτά δεν έχουν καταβληθεί στο λογαριασμό του ΠΤ Αττικής, παρόλα ταύτα έχουν υπογραφεί από την ταμία. Για την παραπάνω ενέργεια, διευκόλυνσης των δραστηριοτήτων που αφορούσαν την διεκπεραίωση των βεβαιώσεων είσπραξης των συνδρομών των συναδέλφων είναι ενήμερη όλη η ΔΕ του ΠΤ Αττικής και ήταν ομόφωνη η έγκριση της κίνησης αυτής από μεριάς της ταμία.

Από τα παραπάνω ποσά μόνο τα 360 € έχουν κατατεθεί στο λογαριασμό τραπέζης του ΠΤ Αττικής από μέλη / συναδέλφους.

Στο λογαριασμό του ΠΤ Αττικής στις 31/12/2012 υπήρχαν 840,12 € από τα οποία αναλύονται ως εξής:

1) 360 € , αντιστοιχούν σε συνδρομές του 2012 , για τα οποία έχουν εκδοθεί και υπογραφεί γραμμάτια είσπραξης από την ταμία του ΠΤ.

2) 180 € , αντιστοιχούν σε κατάθεση συναδέλφου φυσικοθεραπευτή που αφορούν συνδρομές προηγουμένων ετών και πρέπει να αποδοθούν εξ’ ολοκλήρου στον ΠΣΦ.

3) 300 € , αντιστοιχούν σε συνδρομές μελών , τα γραμμάτια είσπραξης των οποίων εκδόθηκαν και υπογράφηκαν το 2013.

Όλο το διάστημα του 2012 (από τη σύσταση του ΠΤ Αττικής αρχές Ιουνίου και έπειτα), όλα τα έξοδα που αφορούσαν το ΠΤ πληρώνονταν από το λογαριασμό του ΠΣΦ-ΝΠΔΔ. Στο βιβλίο εσόδων-εξόδων έχουν περαστεί / καταγραφεί 21 τιμολόγια – αποδείξεις εξόδων που βαρύνουν αποκλειστικές δράσεις του ΠΤ Αττικής. Το ύψος των 21 τιμολογίων ανέρχεται στο ποσό των 4746,58 €. Τα έξοδα αυτά δεν έχουν αποδοθεί στον ΠΣΦ. Τα υπόλοιπα έξοδα που βαρύνουν το ΠΤ Αττικής για το διάστημα από τον Ιούνιο έως και Δεκέμβριο του 2012 ( λειτουργικά, αναλώσιμα, μερίδιο ενοικίου κλπ ) βαρύνουν το οικονομικό έτος 2013.

**Η Δ.Ε. ΤΟΥ Π.Τ. ΑΤΤΙΚΗΣ**

|  |  |
| --- | --- |
| **ΠΡΟΕΔΡΟΣ**  **ΤΑΜΙΑΣ**  **ΑΝΤΙΠΡΟΕΔΡΟΣ**  **ΓΕΝΙΚΟΣ ΓΡΑΜΜΑΤΕΑΣ**  **ΟΡΓΑΝΩΤΙΚΟΣ ΓΡΑΜΜΑΤΕΑΣ**  **ΜΕΛΗ** | **ΜΑΡΜΑΡΑΣ ΙΩΑΝΝΗΣ**  **ΔΡΟΣΟΥ ΑΡΤΕΜΙΣ**  **ΣΩΤΗΡΑΛΗΣ ΙΩΑΝΝΗΣ**  **ΕΥΣΤΑΘΙΟΥ ΚΩΝΣΤΑΝΤΙΝΟΣ**  **ΚΑΖΑΣ ΜΙΧΑΛΗΣ**  **ΑΣΜΑΝΗΣ ΕΥΣΤΡΑΤΙΟΣ**  **ΛΕΩΤΣΑΚΟΣ ΓΕΩΡΓΙΟΣ**  **ΣΤΑΘΟΠΟΥΛΟΣ ΣΤΑΥΡΟΣ** |